Ka dinako tse dingwe phefo e kgoromeletsa makhubu a a maatla go tlhabagana le karolo e e kwa pele ya sekepe. Batsamaisi ba sekepe ba mo kotsing ya go menogelwa ke sekepe fa ba ka se ka ba leka ka botswerere go ralala makhubu ao ba lebagane le one ka karolo e e kwa pele ya sekepe. FA GO biloga maru mo loaping, go ne ga utlwala modumo wa enjene ya sefofane fa lebelo la sone le ntse le oketsega mme se tlhatlogela kwa godimo. Babegadikgang ba ne ba le teng ka dikhamera tsa bone ba botsa dipotso tse di kgatlhang le go bua mafoko a kakgolo. Ke mang yo ba neng ba tlhomile mogopolo mo go ene? Ba ne ba sa o tlhoma mo mokgweetsing wa sefofane ka boene le mo mopalaming a le mongwe fela—wa monna—mme go na le moo, ba ne ba o tlhomile mo ngwaneng wa mosetsana wa mopalami yono. O ne a na le dingwaga di le supa fela.